b'\n_START_ARTICLE_\nFjernsyn\n_START_SECTION_\nFjernsynets opfindelse\n_START_PARAGRAPH_\nI \xc3\xa5ret 1872, mens man unders\xc3\xb8gte hvilke materialer, der skulle bruges til det transatlantiske kabel, opdagede den engelsk telegrafarbejder Joseph May, at en selenmodstand \xc3\xa6ndrede ledningsevne. Han opdagede senere, at \xc3\xa6ndringen opstod, n\xc3\xa5r sollyset ramte ledningen. Vigtigheden af denne opdagelse der viste, at det var muligt at omdanne lys til et elektrisk signal, var dog endnu ikke g\xc3\xa5et op for dem. Det var den tyske ingeni\xc3\xb8r Paul Nipkow, som opfandt Nipkow-skiven, hvor billeder bliver afl\xc3\xa6st gennem en spiral af huller. Denne id\xc3\xa9 blev senere hen, brugt af John Logie Baird fra Storbritannien og af Charles Francis Jenkins fra Amerika til at bygge verdens f\xc3\xb8rste succesfulde fjernsyn. Hvem af de to der opfandt fjernsynet f\xc3\xb8rst, kommer an p\xc3\xa5 ens definition. I 1922 sendte Charles Jenkins nemlig et stillbillede af sted via radio b\xc3\xb8lger, men takket v\xc3\xa6re John Baird kunne man i 1925 se levende billeder af et menneske i fjernsynet._NEWLINE_Men Charles Jenkins\xe2\x80\x99 og Logie Bairds anstrengelser ikke m\xc3\xb8dt med nogen form for respekt. Faktisk blev de begge m\xc3\xb8dt med latterligg\xc3\xb8relse og ligegyldighed til at begynde med. En artikel fra den britiske avis British journal Nature skrev, at fjernsynet var muligt at lave, men at det var spild af tid, fordi man ikke kunne tjene penge p\xc3\xa5 det. Men p\xc3\xa5 trods af dette fortsatte deres arbejde, og allerede i 1928 var der startet regelm\xc3\xa6ssige tv-udsendelser. Ikke mange \xc3\xa5r efter startede det f\xc3\xb8rste fjernsyns-boom, og tusindvis af seere havde nu investeret i et fjernsyn eller bygget et primitivt \xc3\xa9t selv.\n_START_SECTION_\nUdvikling af fjernsynet\n_START_PARAGRAPH_\nFjernsyn med farver blev det n\xc3\xa6ste store inden for fjernsynsindustrien. I starten af 1900-tallet var der mange der pr\xc3\xb8vede at opfinde et system hvor fjernsynet kan sende med farver, men teknologien var der ikke, til at man kunne lave det. F\xc3\xb8rst engang i 1954 i Amerika, blev et fjersyn med et farvesystem sat i produktion. Det kostede $1000 og havde en 12 tommer sk\xc3\xa6rm. Det var n\xc3\xa6sten tre gange s\xc3\xa5 dyrt som et sort/hvid fjernsyn, som kostede omkring $300, og havde en 21 tommer sk\xc3\xa6rm. F\xc3\xb8rst efter en l\xc3\xa6ngere periode, omkring 1969, ankom fjernsynet med farvesystemet i Danmark, hvor danskerne kunne se farve p\xc3\xa5 deres sm\xc3\xa5 sk\xc3\xa6rme. Siden den gang til dags dato, har udviklingen af fjernsynet steget markant. Nu er de s\xc3\xa5 videreudviklet, at de nu kan f\xc3\xa5s i st\xc3\xb8rre sk\xc3\xa6rme, bedre h\xc3\xb8jtalere, og vigtigst af alt, s\xc3\xa5 er kvaliteten blevet knivskarp! I dag har flere og flere danske familier anskaffet sig v\xc3\xa6sentlige flere fjernsyn, end for 30 \xc3\xa5r siden. Derfor er det blevet meget normalt, hvis en husstand har mere end 2 fjernsyn._NEWLINE_Efter anden verdenskrig begyndte amerikanerne og canadierne at skifte radioen ud med fjernsynet som deres yndlings underholdnings apparat. Mange millioner familier havde nu r\xc3\xa5d til at k\xc3\xb8be fjernsyn, hvilket medf\xc3\xb8rte at en lang r\xc3\xa6kke af annonc\xc3\xb8rer, nu begyndte at betale penge til tv-stationerne. Mange lande var blevet h\xc3\xa6rget eller \xc3\xb8konomisk p\xc3\xa5virket af anden verdenskrig, og man havde derfor ikke r\xc3\xa5d til fjernsyn eller lignende apparater. Regeringer var heller ikke meget for at bruge mange penge p\xc3\xa5 underholdning i hjemmet, specielt fordi der lige havde v\xc3\xa6ret krig, men ogs\xc3\xa5 fordi der ikke var mange annonc\xc3\xb8rer, der kunne st\xc3\xb8tte projektet \xc3\xb8konomisk. En af de ting der typisk kan f\xc3\xa5 sat gang i innovation og udvikling, er konkurrence. I USA konkurrerede flere firmaer mod hinanden om at lave det bedste fjernsyn og det bedste system til det._NEWLINE_Derfor var det ogs\xc3\xa5 klart, at udviklingen foregik meget hurtigt i USA. Da USA havde sluppet forholdsvis billigt fra anden verdenskrig, var folket ikke i n\xc3\xb8d, som folk i visse dele af Europa for eksempel var. Det har helt klart betydet, at amerikanerne har kunnet fokusere p\xc3\xa5 andre ting heriblandt udvikling af fjernsynet.\n_START_SECTION_\nFjernsynets betydning\n_START_PARAGRAPH_\nFjernsynet er hovedsageligt blevet brugt til at underholde, informere og uddanne mennesker. Den bragte visuelle nyheder og informationer til en bred samfundsbefolkning uden at man skulle kunne vente, dette skabte nogle store udviklinger indenfor aspekter som propaganda og meningsmanipulation, hvor sublime beskeder blev i stor stil brugt i reklamer._NEWLINE_Allerede siden slutning af 60\xe2\x80\x99erne har det v\xc3\xa6ret hvermandseje, og den har v\xc3\xa6ret meget til betydelig i flere samfundsaspekter. Fjernsynet \xc3\xa6ndrede den m\xc3\xa5de krig blev opfattet p\xc3\xa5 hos nogle mennesker, i den forstand at den vidste de mere grusomme billeder af krigen som nogle parter helst ville have holdt hemmelige. Michael J. Arlen, forfatter til Living Room War, betegnede Vietnam krigen som den f\xc3\xb8rste \xe2\x80\x9dfamiliestue krig\xe2\x80\x9d, da fjernsynet gjorde Vietnam krigen tilg\xc3\xa6ngeligt for den menige borger.\n_START_SECTION_\nTv-apparat\n_START_PARAGRAPH_\nEt tv-apparat (engelsk television set) kaldes ogs\xc3\xa5 for en fjernsynsmodtager eller kort blot et fjernsyn._NEWLINE_Et tv-apparat er en video-monitor bygget sammen med en tv-tuner. Hertil kommer lyddelen som i en almindelig radioforsats, forforst\xc3\xa6rker(e) og effektforst\xc3\xa6rker(e)._NEWLINE_Formentlig fra 2013 bliver kanal 61-69 anvendt til 800MHz-bredb\xc3\xa5nd, hvilket kan give tv-forstyrrelser p\xc3\xa5 udstyr, som ikke er robust overfor 800MHz-bredb\xc3\xa5nd.'